Na temelju čl. 6. Zakona o poticanju zapošljavanja (NN 57/12, 120/12 i 16/17) i Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11,5/12,16/12,86/12,126/12, 94/13, 152/14), čl. 97. Statuta Osnovne Škole Zrinskih i Frankopana Otočac ravnateljica Renata Hodak, dipl.uč., raspisuje

**NATJEČAJ**

**ZA STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA**

RAČUNOVODSTVENI DJELATNIK – 2 izvršitelja m/ž, puno radno vrijeme, na određeno vrijeme 12 mjeseci

UVJETI: prema odredbama Zakona o odgoju i obrazovanju u osnovnoj i srednjoj školi (NN 87/08,  86/09, 92/10, 105/10, 90/11, 5/12, 16/12, 86/12, 126/12,  94/13, 152/14 i 07/17)

- diplomski sveučilišni studij ekonomije ili diplomski stručni studij ekonomije ili preddiplomski sveučilišni studij ekonomije ili preddiplomski stručni studij ekonomije – računovodstveni smjer.

Opći i posebni uvjeti prema Zakonu o radu i ostalim propisima – osoba prijavljena u evidenciju nezaposlenih najmanje 30 dana koja nema više od 12 mjeseci evidentiranog staža u zvanju za koje se obrazovala, bez obzira na ukupno evidentirani staž u mirovinskom osiguranju.

UZ PRIJAVU KANDIDATI SU DUŽNI PRILOŽITI u neovjerenoj preslici:

- životopis;

- dokaz o državljanstvu (presliku domovnice);

- diplomu/svjedodžbu o stečenoj stručnoj spremi;

- uvjerenje nadležnog suda da se protiv podnositelja prijave ne vodi kazneni postupak u smislu članaka 106. Zakona o odgoju i obrazovanju u osnovnoj i srednjoj školi, (ne starije od 6 mjeseci);

- preslika dokaza o nezaposlenosti iz evidencije HZZ-a i HZMO-a.

Molimo u prijavi naznačiti telefon i e-mail adresu radi kontakta.

Na natječaj se mogu javiti osobe oba spola.

Nepotpune i nepravodobne prijave neće se razmatrati.

Po potrebi škola može organizirati provjeru sposobnosti kandidata.

Rok za podnošenje prijava je 8 dana od dana objave natječaja na mrežnim stranicama Hrvatskog zavoda za zapošljavanje. Prijave s dokazima o ispunjavanju uvjeta molimo poštom dostaviti na adresu škole:

„**Osnovna škola Zrinskih i Frankopana Otočac“**

**Kralja Zvonimira 15**

**53220 OTOČAC**

**uz napomenu: ZA NATJEČAJ - Stručno osposobljavanje za rad bez zasnivanja radnog odnosa – RAČUNOVODSTVENI DJELATNIK.**

Za osobu koja bude izabrana Škola će podnijeti Hrvatskom zavodu za zapošljavanje zahtjev za sufinanciranje programa stručnog osposobljavanja za rad bez zasnivanja radnog odnosa. Po završetku postupka prijema i odobrenju HZZ-a za stručno osposobljavanje za rad bez zasnivanja radnog odnosa temeljem ovog natječaja, svi kandidati bit će pismeno i u zakonskom roku obaviješteni o rezultatima natječaja putem mrežnih stranica škole http://os-zrinskihifrankopana-otocac.skole.hr/ ili naznačenog e-maila. Zaprimljenu dokumentaciju škola će vraćati samo na zahtjev.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te na mrežnoj stranici i oglasnoj ploči ustanove.

Rok za prijave kandidata je od 24.04.2017.-02.05.2017.g.

KLASA: 112-03/17-02/06

URBROJ: 2125/21-01-17-02

U Otočcu, 21. travnja 2017. godine

RAVNATELJICA

Renata Hodak, dipl. uč., v.r.